རྡོ་རྗེ་ཤུགས་ལྡན་བསྟེན་གསོལ་བྱེད་མཁན་ཚོ་ལ་དབྱེ་འབྱེད་དང་འབྲེལ་བའི་གནད་དོན་གྱི་སྐོར་བསྟེན་པ་ཡར་འཕེལ་ལགས་ཀྱིས་དངོས་སུ་མ་བཤད་པར་ཐབ་ཤེས་དང་ལྡན་པའི་སྒོ་ནས་གང་བཤད་པ་འདི་དཔེ་ཟླ་བྲལ་བ་ཞིག་རེད།ཁོང་གིས་ལོ་རྒྱུས་ཁུངས་དང་དེའི་འགྲེལ་བཤད་མ་རྒྱག་པར།བོད་པའི་སྤྱི་ཚོགས་ནང་ཡང་སྐྱར་རྡོ་རྩ་ཆིག་སྒྲིལ་ཆགས་དོན་དུ་བཙན་བྱོལ་སྒྲིགས་འཛུགས་ཁང་ནས་གནས་ཆུང་བསྟེན་གཏུགས་བྱེད་ཚུལ་མཚམས་བཞག་དགོས་ཚུལ་ཡང་བཤད་ཡོད་རེད།བོད་པའི་སྤྱི་ཚོགས་ནང་ལོགས་སུ་བོད་མི་ཚང་མ་རྡོ་རྩ་ཆིག་སྒྲིལ་ཆགས་ཞིང་ཆོས་ལུགས་དབྱེ་འབྱེད་དང་དེའི་དཀའ་ངལ་གསལ་བར་ཐབ་ཤེས་འདི་འདྲ་མ་གཏོགས་གཞན་མེད།གནས་ཆུང་གིས་རྟག་པར་གཅིག་ལྷ་རེད་ཞག།གཅིག་འདྲེ་རེད་ཞག།གཅིག་འདུད་རེད་ཞག།ཞེས་ཡང་ནས་ཡང་དུ་ནན་ཆེར་བརྗོད་ནས་མི་མང་པོ་མགོ་འཐོམ་གྱི་རེད།གནས་ཆུང་གི་འདོན་འདྲེ་རེད་ཅེས་བཤད་སྲོལ་ལ།ཁོ་བོས་མི་མང་པོས་བསྟེན་གསོལ་བྱེད་པའི་ལྷ་སྲུང་ཞིག་ལ་འདོན་འདྲེ་རེད་ཅེས་སྐྱོན་བརྗོད་བྱེད་པ་ནི།དེ་ཚོ་ལ་བོད་པའི་སྤྱི་ཚོགས་ནང་ལོགས་ནས་དབྱེ་འབྱེད་བྱེད་པ་གསལ་པོ་རེད།གནས་ཆུང་གིས་བོད་མི་མང་དཀྲུག་ཞིང་རྒྱག་པ་ལས།སོའི་ཆོལ་ལུགས་མི་འདྲ་བ་གང་བསྟེན་འདོད་ཡོད་ཀྱང་ཆོས་བརྒྱུད་དང་དད་པ་ལ་བཀག་སྡོམ་མ་བྱེད་ཅེས།བོད་མི་མང་ཚང་མ་ལ་ཆིག་སྒྲིལ་བྱེད་དགོས་དང་བཟོད་སྲན་ཆེ་བའི་གོམས་གཤིས་བཟང་པོ་བྱེད་ཚུལ་གྱི་སྐོར་ལམ་སྟོན་བྱེད་དགོས།ཡིན་ནའང་ཁོ་བོས་འདི་འདྲ་རྩ་ནས་བྱེད་ཀྱི་མི་འདུག།བསྟེན་པ་ཡར་འཕེལ་གྱིས།བོད་མི་ཚང་མ་དེ་ཚོས་ཆོས་ལུགས་ལ་མ་ལྟོས་པར་མཐུན་སྒྲིལ་བྱེད་དགོས་པ་དང་གནས་ཆུང་གི་ལམ་སྟོན་བཀའ་སློབ་དེས་བོད་པའི་སྤྱི་ཚོགས་ནང་ཆིག་སྒྲིལ་མེད་པའི་བདེན་དཔང་སྟོན་འདུག།